cyanic-selkie/wikianc huggingface dataset:
Flotinn ósigrandi
thumb|right|Enskt málverk sem sýnir ensk og spænsk skip. Flotinn ósigrandi (spænska: Grande y Felicísima Armada eða Armada Invencible) var spænskur herfloti sem sendur var til Englands árið 1588 til að steypa Elísabetu 1. af stóli. Tilgangurinn var að binda enda á stuðning Englendinga við uppreisnarmenn í Spænsku Niðurlöndum og stöðva sjórán þeirra í Karíbahafi. Flotinn var undir stjórn Alonso Pérez de Guzmán, hertoga af Medina Sidonia. Flotinn taldi 151 skip, þar af 28 herskip, með samtals 8.000 sjómenn og 18.000 hermenn. Skipin lögðu úr höfn í Lissabon 28. maí og komust í landsýn við Englandsströnd 19. júlí. Enski flotinn, sem taldi fleiri skip en færri fallbyssur, beið þeirra í Plymouth. Enski flotinn nýtti sér meiri hreyfanleika og tókst að hrekja spænska flotann inn Ermarsund og brjóta hann upp í Calais og Gravelines. Eftir orrustuna við Gravelines 29. júlí þar sem Spánverjar misstu fimm skip ákvað Guzmán að snúa aftur til Spánar með því að sigla norður fyrir Skotland. Í þeirri ferð kostuðu stormar í Norður-Atlantshafi Spánverja yfir 60 skip og 5000 menn. Leifar flotans komu aftur til Spánar í lok september 1588.
René Descartes
Æviágrip
Descartes var borinn til grafar í kirkjugarði Adolf Friðriks-kirkjunnar í Stokkhólmi. Jarðneskar leifar hans voru síðar grafnar upp og fluttar til Frakklands þar sem þeim var komið fyrir í Sainte-Geneviève-du-Mont-kirkjunni í París. Leifar hans voru fluttar enn á ný á dögum frönsku byltingarinnar, að þessu sinni til Panthéon í París þar sem margir að merkustu vísindamönnum Frakka eru grafnir. Grafhvelfing hans er nú í Saint-Germain-des-Prés-kirkjunni í París. Þorpið þar sem hann fæddist var nefnt La Haye – Descartes árið 1802 og stytt í Descartes árið 1967.
Víti (í Öskju)
thumb|        Víti Víti er stærstur sprengigíga í Öskju. Gígurinn er við norðurbarm vatnsins og þunn brík er á milli hans og Öskju. Gígurinn er um 60 metra djúpur og 300 metrar í þvermál. Umhverfis gíginn er vikurkeila, um 12 m há. Víti myndaðist í Öskjugosinu 1875 og að öllum líkindum í gufusprengingu.
Skytturnar
Skytturnar er kvikmynd eftir Friðrik Þór Friðriksson um tvo hvalveiðimenn sem lenda í óreiðu í Reykjavík.
Jónaeyjar
Jónaeyjar er hópur af grískum eyjum í Jónahafi. Það eru sjö stórar eyjur í eyjaklasanum auk fjölda smærri eyja. Lengi vel voru eyjarnar undir stjórn Feneyska borgríkisins ólíkt gríska meginlandinu sem var undir stjórn Tyrkjaveldisins. Þá fengu fyrst Frakkar eyjurnar og síðan Bretar, áður en þær sameinuðust loks Grikklandi árið 1862. Í dag eru eyjarnar vinsæll ferðamannastaður.
Suzanne Collins
Starfsferill
Suzanne Collins hóf starfsferli sinn sem rithöfundur árið 1991 en þá skrifaði hún sjónvarpsþætti fyrir börn. Hún vann að nokkrum sjónvarpsþáttum fyrir Nickelodeon, til dæmis Clarissa Explains It All, The Mystery Files of Shelby Woo, Little Bear og Oswald. Árið 2008 skrifaði hún þríleikinn Hungurleikarnir.
Álftanes
Álftanes er nes á Suðvesturlandi.
Nesið skiptist áður á milli tveggja sveitarfélaga, utanvert var sveitarfélagið Álftanes (áður Bessastaðahreppur) en innri hlutinn tilheyrði Garðabæ. Samhliða þjóðaratkvæðagreiðsla um tillögur stjórnlagaráðs þann 20. október 2012, fór fram íbúakosning í Garðabæ og sveitarfélaginu Álftanesi og var sameining þeirra í eitt sveitarfélag samþykkt. Hið nýja sveitarfélag heitir Garðabær en um það hafði verið samið fyrir kosningarnar.
Victoria (sjónvarpsþáttur)
Söguþráður
Fyrsta sería fjallar um fyrstu árin í valdatíð Viktoríu Bretlandsdrottingar. Viktoría er aðeins 18 ára þegar frændi hennar Vilhjálmur 4. Bretakonungur deyr og hún þarf að taka við krúnunni. Það er ekki auðvelt fyrir unga stúlku að taka við slíkri ábyrgð en hún nýtur þó dyggrar leiðsagnar frá forsætisráðherranum Melbourne lávarði. Viktoría kynnist síðar Alberti prins og fjalla þættirnir náið um tilhugalíf þeirra sem endar í hjónabandi. Önnur sería fjallar síðan um áframhaldandi líf Viktoríu þar sem hún er gift og orðin þriggja barna móðir. Hún berst við það að samræma fjölskyldulífið og drottingarhlutverkið sem getur tekur sinn toll.
Fjallahreppur
Hinn 1. janúar 1994 sameinaðist Fjallahreppur Öxarfjarðarhreppi á ný undir merkjum hins síðarnefnda.
Óháðir bindindismenn
Framboðslisti var kynntur um mánuði fyrir kosningar. Í efsta sæti var Gísli Sigurbjörnsson forstjóri eilliheimilisins Grundar. Þar á eftir komu Benedikt Bjarklind stórtemplar, frú Sigþrúður Pétursdóttir og Loftur Guðmundsson rithöfundur.
Jakob Bernoulli
thumb|right|Jakob Bernoulli Jakob (eða Jacques) Bernoulli (1654 – 1705) var svissneskur stærðfræðingur. Fjölskyldan bjó í Basel. Nokkrir bræður hans voru miklir stærðfræðingar einnig, sérstaklega Johann Bernoulli. Jakob lagði mest til mála á sviði örsmæðareiknings og líkindafræði. Þar má nefna Bernoulli-dreifingu og drög að Lögmáli mikils fjölda. Bókin Ars conjectandi (Listin að draga ályktanir) kom út að honum látnum árið 1713.
Vilpa
Vilpa var ein þriggja náttúrulegra vatnslinda í Vestmannaeyjum (ein er í Herjólfsdal). Hún var austan til á Heimaey, norðan Kirkjubæjar, en þar byggði Vilborg Herjólfsdóttir bæ sinn, Vilborgarstaði.
Vatnið í Vilpu var gruggugt og mjög blandað yfirborðsvatni, en fólk sótti þó þangað vatn lengi vel þar sem mun skemmra var að sækja það þangað en inn í Herjólfsdal. Á veturna lagði vatnsbólið og var þar vinsælt skautasvell.
Menningarmálastofnun Sameinuðu þjóðanna
Markmið UNESCO er að vinna að því að koma á friði í heiminum, útrýma sárri fátækt og koma á sjálfbærni í heiminum í gegnum menntun, vísindi, menningu og alþjóðlega samvinnu. UNESCO stofnunin skipar mikilvægan sess í heiminum í dag þegar heimurinn er sífellt að leita nýrra tækifæra og leiða til þess að koma á friði og stuðla að sjálfbærri þróun. Fólk verður að treysta á kraft upplýsingaöflunar til að stuðla að nýsköpun, víkka sjóndeildarhringinn og sjá til þess að við séum ekki skerða tækifæri komandi kynslóða. Stofnun eins og UNESCO er mikilvægur hluti af SÞ vegna þess að það er trú fólks að friður meðal ríkja heimsins og stuðlun að sjálfbærri þróun eru lykilatriði sem verða að vera til staðar til þess að maðurinn geti búið á jörðinni næstu þúsundir ára.
Dögun (stjórnmálasamtök)
thumb|Merki flokksins. Dögun - stjórnmálasamtök um réttlæti, sanngirni og lýðræði voru íslensk stjórnmálasamtök, stofnuð 18. mars 2012. Félaginu var formlega slitið 7. nóvember 2021 eftir að engin virkni hafði verið í samtökunum síðan 2017. Helga Þórðardóttir var formaður flokksins frá 2018 til 2021.
Hörgur
Á Íslandi hafa fundist tóftir sem talið er að séu af fornum hörgum og hefur ein þeirra verið rannsökuð. Kom þá í ljós að hörgurinn hefur verið hús í líkingu við hof en miklu minni.
Dögun (stjórnmálasamtök)
Alþingiskosningar 2016
Dögun hlaut 1,7% í kosningunum og tapaði 1,4% fylgi frá kosningunum árið 2013.
Játun bakliðar
Játun bakliðar eða Játun þá-setningarinnar er formleg rökvilla. Rökvillan felst í því að álykta á grundvelli bakliðar skilyrðissambands að forliðurinn sé sannur.
Rökvillan hefur eftirfarandi rökform:
Christine Lagarde
Þann 2. júlí árið 2019 útnefndi leiðtogaráð Evrópusambandsins Lagarde í embætti forseta Evrópska seðlabankans. Hún lét af störfum hjá Alþjóðagjaldeyrissjóðnum á meðan hún gegnir því starfi.
Þjóðbókasafn
thumb|right|[[Þjóðbókasafn Indlands í Kolkata.]] Þjóðbókasafn eða landsbókasafn er bókasafn sem ríkisstjórn einhvers ríkis tiltekur sérstaklega sem helsta safn upplýsinga þess ríkis. Yfirleitt hefur þjóðbókasafn það hlutverk að safna öllu því efni sem gefið er út á prenti í landinu. Sum þjóðbókasöfn safna einnig kvikmyndum og hljóðritum á sömu forsendum. Til þess að rækja þetta hlutverk sitt njóta þjóðbókasöfn gjarnan sérstakrar lagasetningar sem kveður á um skylduskil efnis til safnsins sem gildir um allar prentsmiðjur og útgefendur í landinu. Að auki sjá þjóðbókasöfn oft um varðveislu dýrmætra bókasafna, prentgripa og handrita. Í þjóðbókasöfnum er oftast aðeins hægt að fá aðgang að safnkostinum til notkunar á staðnum öfugt við almenningsbókasöfn sem yfirleitt leyfa útlán.
Zoran Milanović
Æviágrip
Ráðherratíð Milanovićs litaðist jafnframt af evrópsku flóttamannakreppunni. Flóttafólk hóf að koma í gegnum Króatíu í stórum stíl árið 2015 eftir að leiðin til Ungverjalands í gegnum Serbíu var girt af árið 2015. Í september þetta ár höfðu um 14 þúsund flóttamenn farið um króatísku landamærin. Milanović áréttaði við það tilefni að Króatía gæti ekki verið endastöð flóttafólks.
Perlan
thumb|right|200px|Útsýni frá Perlunni thumb|Perlan úr lofti. Perlan er bygging sem er staðsett efst á Öskjuhlíðinni í Reykjavík. Arkitekt byggingarinnar var Ingimundur Sveinsson og var byggingin vígð 21. júní árið 1991. Perlan hvílir ofan á sex hitaveitugeymum sem rúma samtals 24 milljónir lítra af heitu vatni.
Starfsemi í Perlunni
Aðrar sýningar eru: Náttúruminjasafn, Norðurljósasafn, Stjörnuver og Landið, Ströndin og Hafið.
Crawley
Crawley Town er knattspyrnulið borgarinnar. Hljómsveitin The Cure var stofnuð þar.
Giske (sveitarfélag)
Sveitarfélagið samanstendur af tveimur flateyjum Giske og Vigra og tveimur hrikalegum eyjum til viðbótar Godøya og Valderøya, auk fjölda smærri eyja. Sveitarfélögin eru rétt norðan og vestan við Álasund.
Bandalag íslenskra skáta
Bandalag íslenskra skáta (stofnað 6. júní 1924) eru landssamtök skáta á Íslandi. Samtökin urðu meðlimur að alþjóðlegu skátahreyfingunni 29. ágúst 1924. BÍS rekur skátamiðstöð að Úlfljótsvatni sem hefur hýst landsmót skáta, sumarmót og sumarbúðir. Innan skátamiðstöðvarinnar er 5000 manna tjaldstæði og 10 metra klifurturn.
Landsmót skáta á Íslandi
Landsmót skáta hafa verið haldin á Íslandi síðan 1925. Landsmótin voru upphaflega haldin á fjögurra ára fresti en nú eru þau haldin á þriggja ára fresti. Nýleg skátamót á íslandi eru:
Burt með harðstjórann!
Söguþráður
Eftir viðburðaríka siglingu komast þeir til Palombíu og uppgötva að landið er undir járnhæl herforingjastjórnar. Leiðtogi hennar er Sammi frændi Vals, sem áður hafði komið við sögu í Baráttunni um arfinn. Hann hvetur félagana til þess að ganga til liðs við stjórn sína og upplýsir um þau áform sín að ráðast á nágrannaríkið. Svalur og Valur hafna fyrst tilboðinu en þykjast svo skipta um skoðun í þeirri von að geta afstýrt styrjöldinni.
Skógrækt
thumb|250px|Beykiskógur í [[Slóvenía|Slóveníu]] thumb|Sitkagreni á Íslandi.
Saga skógræktar á Íslandi
Árið 1977 tók Sigurður Blöndal við af Hákoni Bjarnasyni sem skógræktarstjóri og hafði Hákon þá gegnt starfinu í 42 ár.
Árið 1990 tók Jón Loftsson við af Sigurði Blöndal sem skógræktarstjóri. Það ár var ákveðið með lögum að færa aðalskrifstofu Skógræktar ríkisins frá Reykjavík til Egilsstaða. Sama ár hófst verkefnið Landgræðsluskógar á vegum Skógræktarfélags Íslands, Skógræktar ríkisins og Landgræðslu ríkisins. Verkefnið var hugarfóstur Sigurðar Blöndals og fólst í því að safna peningum frá fyrirtækjum svo hægt væri að auka plöntuframleiðslu. Plönturnar yrðu síðan afhendar samkvæmt samningum til skógræktarfélaga og annarra aðila sem sæju um gróðursetningu. Plönturnar skyldu einkum gróðursettar í rýrt og rofið land og skógarnir yrðu opnir almenningi til útivistar.
Rúmmál
Mælingar og mælitæki
Yfirfallsker er einfalt tæki til að mæla rúmmál hluta eða rúmmetra. Kerið er fyllt af vökva og hlutinn sem mæla á látinn síga ofan í það. Vökvinn sem lekur úr kerinu er mældur og hann gefur þá upp rúmmál hlutarins í millilítrum.
Kosningaréttur
Kosningaréttur á Íslandi
Enn varð breyting árið 1934, þegar kosningaréttur var færður niður í 21 árs aldur og takmarkanir á kosningarétti vegna skuldar við sveitarsjóð voru numdar úr gildi. Kosningaaldurinn var svo lækkaður í 20 ár árið 1968 og að lokum í 18 ár 1984.
Fyrsti kosningaréttur kvenna 1882
Árið 1882 fengu konur í fyrsta skipti kosningarétt á Íslandi. Þessi kosningaréttur var þó afar takmarkaður og hljóðaði upp á að ekkjur og aðrar ógiftar konur sem sátu fyrir búi eða áttu með sig sjálfar fengu kosningarétt í sýslunefnd, hreppsnefnd, bæjarstjórn og á safnaðarfundum. Þessi réttur gilti fyrir konur sem voru eldri en 25 ára og honum fylgdi ekki kjörgengi. Það skal tekið fram að vinnukonur áttu sig ekki sjálfar og voru því mjög fáar konur sem gátu nýtt sér þennan kosningarétt.
Skagfjörðsskáli
Skagfjörðsskáli er rekinn af Ferðafélagi Íslands og er upphafs- eða endastaður þeirra sem ganga gönguleiðna um Laugaveginn. Skálinn er með góðri aðstöðu stóru anddyri, tveimur eldhúsum sem er útbúið eldhúsáhöldum, stórum matsal og er svefnrými fyrir 75 manns í kojur. Sér hús er með salernum og sturtum á svæðinu. skálaverðir eru á svæðinu á sumrin frá 15. maí til 30. september.
Krossavík (Vopnafirði)
Einnig nam Eyvindur vopni land á Vopnafirði. Hann nam Vesturárdal allan og bjó í „Krossavík hinni iðri“, eins og stendur í Landnámu, en sá bær heitir nú Syðri-Vík.
Mark Rutte
Rutte, sem þá átti að baki feril í viðskiptageiranum, var skipaður samfélags- og atvinnumálaráðherra Hollands árið 2002 í ríkisstjórn Jans Peter Balkenende eftir að Frelsis- og lýðræðisflokkurinn gekk í stjórnarsamstarf með Kristilegum demókrötum. Rutte var síðan kjörinn á neðri deild hollenska þingsins árið 2003. Næsta ár varð hann menningar-, mennta- og vísindamálaráðherra. Eftir að Frelsis- og lýðræðisflokkurinn hlaut slæma útreið í héraðskosningum árið 2006 sagði flokksformaðurinn Jozias van Aartsen af sér. Rutte bauð sig fram til að taka við af honum og vann sigur í formannskjöri þann 31. maí. Hann sagði af sér sem ráðherra stuttu síðar. Rutte leiddi síðan flokkinn í þingkosningum fáeinum vikum síðar. Í kosningunum tapaði flokkurinn sex þingsætum en varð þó stærsti flokkurinn í stjórnarandstöðunni.
Gefjun (verksmiðja)
1907-1930 Klæðaverksmiðjan Gefjun
Verksmiðjan hét í fyrstu Klæðaverksmiðjan Gefjun. Tóvélar Eyjafjarðar sem settar voru af stað 1897 mörkuðu upphaf ullariðnaðarins á Akureyri.
Rauðir úlfar
thumb|Kona með dæmigerð útbrot af völdum rauðra úlfa. Rauðir úlfar (eða lúpus; systemic lupus erythematosus) er sjálfsofnæmissjúkdómur. Sjúkdómurinn er óútreiknanlegur en oftast leggst hann á húð, liði, nýru, slímhimnu eða taugakerfi. Sjúkdómurinn veldur stundum útbrotum í andliti. Rauðir úlfar eru tífalt algengari meðal kvenna en karla. Talið er að um 250 Íslendingar séu með rauða úlfa. Orsakir sjúkdómsins eru ekki þekktar.
Afganistan
Saga
Afganistan var konungsríki frá sjálfstæði þar til síðasta konungi landsins, Múhameð Zahir Sja, var steypt af stóli árið 1973. Nokkrum árum eftir að lýðveldi var stofnað í landinu tóku kommúnistar völdin og gerðu Afganistan að marxísku alþýðulýðveldi.
Thor Heyerdahl
Ævi og störf
Heyerdahl hafði mikinn áhuga á eyjunum í Suður Kyrrahafi og stundaði sjálfsnám í pólónesískri menningu og sögu á meðan hann var enn í háskóla. Hann hætti síðan í skólanum árið 1936 og fór í sinn fyrsta leiðangur til Pólónesja þar sem hann rannsakaði náttúruna og dýraríkið á eyjum. Heyerdahl eyddi mestu af þessu ári á eyjunni Fatu Hiva þar sem hann bjó meðal heimamanna ásamt konu sinni. Rannsóknir hans á dýra- og náttúruríkinu meðal sögusagna frá heimamönnum þess efnis að fyrstu íbúar eyjanna hefðu komið frá austri, Suður-Ameríku, en ekki vestri, Suðaustur-Asíu og Indlandi, eins og viðteknar kenningar héldu fram kveiktu síðan áhuga hans til frekari rannsókna. Með því að skoða hafstaumar Kyrrahafsins komst Heyerdahl að því að það hefði verið mögulegt að sigla yfir Kyrrahafið mun fyrr en viðteknar kenningar telja og sannfærðist hann um að fyrstu íbúar eyjanna hefðu getað komið frá Suður Ameríku. Hann gældi jafnvel við þá hugmynd að verslun hafi getað verið möguleg löngu fyrr en talið var og að fyrstu íbúar eyjanna hafi getað haft verslun við bæði Suður- og Norður-Ameríku.
Kenningar Heyerdahl
Á þessum tíma tók hann að hugleiða núverandi kenningar um hvernig Suður Kyrrahafsíbúar höfðu náð eyjunum. Við sífellda baráttu við austanstæða vinda og strauma, þegar hann og innfæddir héldu á sjóinn að veiða, missti hann trú á kenningum kennslubóka um að þessar eyjar hafi fundist af frumbyggjum frá meginlandi Asíu og að uppruni þeirra væri því þaðan komin. Í stað þess varð Heyerdahl sannfærður um að landnámsmenn hefðu komið með hafstraumum úr vestri rétt eins og gróður og dýralíf hafði gert.
Kon-Tiki
Þrátt fyrir efasemdir reyndist Kon-Tiki flekinn vel og hafði Heyerdahl því sannað að tæknilega séð hefðu frummenn frá Perú getað ferðast langar veglengdir á þennan máta.
Amelia Earhart
Hnattflugið
1. júní 1937 var gerð önnur tilraun, þau höfðu snúið flugáttinni við, þ.e. ákvaðu nú að fljúga í austurátt. Þau lögðu af stað frá Oakland, stefndu austur yfir Bandaríkin til Miami, yfir Brasilíu og Suður-Atlantshaf, þvert yfir Afríku og svo til Karachi, Rangoon, Singapúr, Surabaja, Darwin í Ástralíu og svo Lae í Nýju-Gíneu. Þarna höfðu þau lokið 35.000 km og áttu aðeins 11.000 km eftir en það var allt yfir Kyrrahafið.
Gjemnes (sveitarfélag)
Sveitarfélagið liggur að sveitarfélögunum Hustadvika í vestri og Molde í suðri og suðaustri.
Cathay Pacific
Flugfélagið var stofnað í Shanghai 24. september 1946 af Bandaríkjamanninum Roy C. Farrell og Ástralanum Sydney H. de Kantzow, sem báðir voru fyrrverandi herflugmenn. Nafnið Cathay Pacific er þannig til komið að Cathay er fornt heiti á Kína og draumur stofnendanna var vélar félagsins ættu eftir að fljúga yfir Kyrrahaf. Óhætt er að segja að sá draumur hafi ræst en það varð þó ekki fyrr en um 1980. Fram að því var eingöngu flogið innan Asíu.
Tvínefni
Tvínefni er nafnakerfi fyrir líffræðilegar tegundir. Tvínefni eru latneskt heiti tegundarinnar í tveimur hlutum. Sá fyrri segir til um ættkvísl sem tegundin tilheyrir og sá síðari er lýsandi fyrir þessa tegund. Ættkvíslarheitið (fyrra nafnið) er alltaf ritað með stórum staf. Það var Carl von Linné sem bjó tvínafnakerfið til (upphaflega bara fyrir plöntur, dýr og steindir) og er það notað enn þann dag í dag.
Pétur Jónsson
Ævi og störf
Pétur lærði blikksmíði og niðursuðu hjá Hafliða Guðmundssyni á Siglufirði. Árið 1883 stofnaði hann fyrstu blikksmiðjunna í Reykjavík, Blikksmiðju Péturs Jónssonar að Vesturgötu 22 á 15 fermetra gólfrými. Þegar Pétur lést árið 1908 tóku synir hans við rekstrinum og hlaut smiðjan þá nafnið Blikksmiðja J.B.Péturssonar. Pétur var mikill áhugamaður um íþróttamál og var hann annar af aðalstofnendum Glímufélagsins Ármanns 1888. .
Frode Estil
Á ÓL 2006 tók Frode þátt í 2x15 km eltigöngu, en það fór ekki betur en svo að hann féll í startinu og endaði aftastur í hópnum. Við fallið brotnaði annar stafurinn og annað skíðið svo hann þurfti að skipta. Við tók svo erfið gangan, að vinna sig upp fram að þeim sem fóru fyrir hópnum. Það lukkaðist, og þegar komið var inn á síðustu metrana vann Frode sig upp um 3 sæti í æsilegum eltingaleik við Rússann Jevgenij Dementiev, sem þó fór með sigur af hólmi.
Samsara
Samsara (komið úr palí og sanskrít संसार|संसार) er hringferli endurholdgunar kallað í hindúisma, búddisma, jaínisma og meðal síka. Sá sem er fastur í hringferli endurholdgunar er nefndur samsari.
Fylgnivilla
Fylgnivilla, einnig þekkt undir latnesku heiti sínu cum hoc ergo propter hoc (þ.e. „með þessu, þess vegna út af þessu“) er rökvilla þar sem haldið er fram að atburður sé orsök annars atburðar eða annarra atburða sem gerast samtímis honum eða í kjölfarið á honum. Fylgnivillan er afbrigði af post hoc rökvillunni; munurinn er í hnotskurn sá að post hoc rökvillan gerir ráð fyrir fáum eða einstökum atburðum en fylgnivillan felst aftur á móti í því að gera ráð fyrir að regluleg fylgni sé vegna orsakasambands á milli atburða.
2. Þriðji atburðurinn C veldur A og B
Dæmið að ofan minnist ekki á það hvenær ís er mest seldur, þ.e. um sumarið- en það er sá tími sem flestir synda.
Anhui
Hinn fagri Huangshan-fjallgarður („Gulufjöll“) í suðurhluta Anhui -héraðs nær yfir 154 ferkílómetra svæði og eru tindar hans 72 að tölu. Þrír helstu tindarnir heita Lian Hua Feng (1.864 metrar), Guang Ming Ding (1.840 metrar), og Tian Du Feng (1.829 metrar). Í skýjuðu veðri eru tindarnir umluktir leyndardómsfullri skýjaþoku en þegar sólin skín birtist fjallgarðurinn í allri sinni dýrð. Árið 1990 var Gulafjall sett á heimsminjaskrá UNESCO. Huangshan-fjallgarðurinn varð fyrirmynd hinum fljótandi Hallelújafjöllum í kvikmyndinni Avatar sem gerð var árið 2009. Í vísindaskáldskapnum voru Hallelújafjöll í Pandoru, lífvænlegs tungls gasplánetu í Alpha Century stjörnukerfinu.
Hjaltadalur
Bæir í Hjaltadal
Allmargir bæir eru í Hjaltadal. Á síðari árum hefur myndast dálítið þorp á Hólum í kringum Hólaskóla.
Ungmennafélagið Glóðafeykir
Frjálsar íþróttir
1958 tóku keppendur frá félaginu þátt í héraðsmótum UMSS. Félagið hlaut 3 stig í stigakeppni á móti fullorðinna og á drengjamóti sem haldið var 9. ágúst sigraði Sigurður Björnsson í hástökki en hann stökk 1,55m.
Knattspyrna
Úrslit 1982:
Simpsonsreglan
Gildin á y eru útgildin á f(x) á skiptipunktunum (sem koma með h millibili)
Talnalína
Talnalína er hver sú runa talna sem að er nálgun við talnalínuna. Þar sem að talnalínan inniheldur óendanlega margar tölur er aldrei hægt að teikna hana alla upp, en hægt er að gera talnalínur sem sýna allar tölur af ákveðinni gerð á ákveðnu bili, t.d. væru allar heiltölur á bilinu -10 til 10:
Klifun
Klifun átt við um eftirfarandi:
Aino Freyja Järvelä
Aino Freyja Järvelä (f. 10. maí 1974) er íslensk leikkona.
Arnfríður Guðmundsdóttir
Arnfríður Guðmundsdóttir (f. 12. janúar 1961) er prófessor við guðfræði- og trúarbragðafræðideild Háskóla Íslands.
Ari Magnússon
Einna þekktastur er hann fyrir Spánverjavígin svokölluðu, þegar þrjú basknesk hvalveiðiskip brotnuðu á Reykjarfirði á Ströndum en 83 menn björguðust. Þeir skiptu sér í hópa og dreifðust um Vestfirði. Sumir þeirra voru drepnir í Dýrafirði, Ari stýrði herleiðangri út í Æðey, þar sem átján menn voru vegnir, en flestir Baskanna þraukuðu um veturinn á Vatneyri við Patreksfjörð og náðu um vorið erlendu fiskiskipi og komust á brott. Konungur hafði fellt þann úrskurð að þeir væru réttdræpir, en alltaf hafa þessi víg þótt heldur nöturleg í Íslandssögunni.
Kaiserslautern
Byggingar og kennileiti
thumb|left|Maríukirkjan thumb|Rústir Kaiserpfalz-virkisins
Ásdís Halla Bragadóttir
Ásdís Halla var formaður Sambands ungra sjálfstæðismanna frá 1997-1999 en hún var fyrsta konan til að gegna þeirri stöðu. Hún var einnig formaður Frjálsíþróttasambands Íslands um tíma.
Endurnýjanleg orka
Vatnsorka
thumb|right|Þriggjagljúfrastíflan í Kína. Vatn er orkumiðill og vatnsorka sú orka sem vatn býr yfir á vissum stað í náttúrulegri hringrás sinni, en mikil orka felst í vatnsföllum. Fyrir tilstuðlan sólarinnar gufar vatn í sífellu upp af jörðinni. Við það að kólna þéttist gufan í ský, sem aftur skilar sér til jarðar sem úrkoma. Vatn sem rennur til sjávar ber orku sem fólgin er í falli þess. Þetta er sú orka sem beisluð er með vatnsaflsvirkjunum. Vatnsafl er virkjað til þess að framleiða rafmagn. Það er gert þannig að vatnið er látið falla, og þungi þess og fallhæð nýtt til þess að knýja hverfla. Því meira vatnsmagn og fallhæð, því meiri orka.
Endurnýjanleg orka á Íslandi
Af innlendri orku kom árið 2019 18,2% frá vatnsafli, en mest eða 65,5%  frá jarðhita. Notkun jarðefnaeldsneytis einskorðast að mestu við bíla- og skipaflotann eða um 14,5% og um 1,8% eru kol sem notuð eru í iðnaði.
Norðurskautsráðið
thumb|right|Aðildarríki eru ljósblá en ríki með áheyrnarfulltrúa eru dökkblá. Norðurskautsráðið er samstarfsvettvangur ríkisstjórna þeirra landa sem liggja á eða að Norðurslóðum. Drög að slíku samstarfi voru lögð 1991 með Rovaniemi-ferlinu sem gengur út á samstarf um umhverfismál á Norðurslóðum. Norðurskautsráðið var síðan stofnað með Ottawa-yfirlýsingunni 1996. Ályktanir ráðsins hafa fyrst og fremst gengið út á umhverfismál, einkum loftslagsbreytingar, en á síðustu árum hefur verið rætt um að ráðið fjalli líka um álitamál varðandi nýtingu auðlinda og landakröfur á Norðurslóðum.
Georgía (fylki)
Höfuðborg og stærsta borg fylkisins heitir Atlanta. Um 10,7 milljónir manns búa í Georgíu (2020).
Rachel Green
Bakgrunnur
Rachel birtist fyrst í fyrsta þætti Friends þegar hún hleypur inn á Central Perk í gegnblautum brúðarkjól. Rachel hafði flúið brúðkaup sitt og tannlæknisins Barry Farber þegar hún áttaði sig á því að hún elskaði hann í rauninni ekki og vildi heldur sósuskálina sem þau höfðu fengið í brúðargjöf en hann.
Stopmotion
Framkvæmd
Í dag er erfiðara en það var að finna vélar til að nota við gerð stop motion mynda en það er sérstaklega erfitt að finna vélar sem taka einn ramma í einu, en það er nauðsynlegt fyrir stop motion myndagerð. En sértu svo heppinn að finna vél er ekki þar með sagt að þú hafir efni á henni, því vélar með þessari tækni eru rándýrar. Mikill tími fer í það að útbúa svona myndir og eru margir sem að byrja að vinna að myndum sem þessum en gefast svo upp í miðju ferli.
Stereoscopic 3-D
Stereoscopic 3-D, betur þekkt á íslensku sem [tveggja ramma] þrívíddarmyndir. Stereoscopic 3-D er tækni sem að gerir myndunum kleift að öðlast meiri dýpt og virðast raunverulegri þegar að áhorfandinn horfir á hana. Þessi tækni hefur lítið verið notuð á stop motion myndir í gegnum kvikmyndasöguna en hefur þó verið notuð. Fyrsta 3-D stop motion myndin sem gerð var er "In tune with tomorrow" sem gerð var árið 1939, önnur er The Adventures of Sam space árið 1955 og The Incredible invasion of the 20.000 Giant robots from outer space árið 2000. Ef til vill þekktasta og vinsælasta þrívíddar stop motion myndin í fullri lengd er myndin Coraline sem kom út árið 2009 og er byggð á metsölubók Neil Gaiman. Einnig gaf fyrirtækið Niintendo út tölvuspilið Nintendo 3DS sem er með þann möguleika á að spila stop motion myndbönd árið 2011.
Stop motion á árunum 1960 – 2010
Árið 1980 leit fyrsta Stop motion kvikmyndin í fullri lengd dagsins ljós og var það myndin I go Pogo eftir Marc Paul Chinoy en vakti þó litla athygli. Fram að þeim tíma hafði stop motion tæknin einungis verið notuð í nokkrum atriðum í hverri mynd, til dæmis Star Wars þríleiknum, Indiana Jones: Raiders of the Lost Arc og Robocop.
Árásin á Perluhöfn
Aðdragandi
thumb|250px|Reykur stígur frá orrustuskipum bandaríska flotans.Aðdraganda árásar Japana á Perluhöfn má rekja til ársins 1937, þegar Japanir réðust inn í Kína og stríð braust út, Vesturveldin studdu Kína í stríðinu og sendu þeim vopn sem gerði innrásina miklu erfiðari fyrir Japan. Japanir reyndu að stöðva vopnasendingar Vesturveldanna til Kína með því að leggja undir sig frönsku nýlendurnar í Indókína en núna heita þær Víetnam, Laos og Kambódía. Á sama tíma gengu þeir í bandalag með Öxulveldunum Þýskalandi og Ítalíu. Bandaríkin, Bretland og Holland eða hin svokölluðu Vesturveldi svöruðu með því að banna allan innflutning á olíu til Japans.
Veni, vidi, vici
Veni, vidi, vici (íslenska: ég kom, ég sá, ég sigraði) er fleyg lína af vörum Júlíusar Caesar, en hún var notuð til að lýsa sigurförum hans eftir bardagann um Zela.
Þjóðvegur 25
Vegurinn er 18,5 km langur.
Gansu
Héraðið liggur á milli hásléttu Tíbets og Löss-hásléttunnar (stundum kölluð „Gula-framburðarsvæðið“). Það liggur að Mongólíu, Innri Mongólíu og Ningxia í norðri, Xinjiang og Qinghai í vestri, Sichuan í suðri og Shaanxi í austri. Gulafljót (eða Gulá) liggur í gegnum suðurhluta héraðsins. Hluti af hinni miklu Góbíeyðimörk er í Gansu. Í suðri rís Qilian-fjallgarðurinn til norðurs og vesturs.
Héraðið er eitt hið fátækasta í Kína. Hagkerfið byggir að miklu á námuvinnslu steinefna, sérstaklega sjaldgæfra jarðefna. Þá er ferðaþjónusta héraðinu mikilvæg enda á Qin-ríki uppruna sinn í því sem nú er suðaustur af Gansu og myndaði það fyrsta þekkta keisaradæmi Kína. Þá lá Norðursilkivegurinn forðum um Gansu.
Brittany Murphy
Brittany Murphy (10. nóvember 1977 – 20. desember 2009) var bandarísk leik- og söngkona. Hún lék meðal annars í Clueless, Girl Interrupted, 8 Mile, Uptown Girls,Sin City, Happy Feet og Riding in Cars with Boys. Hún talaði einnig fyrir Luanne Platter í teiknimyndaseríunni King of the Hill.
Einkalíf
Brittany var með sykursýki 2.
Silfursmiður
Silfursmiður er handverksmaður sem býr hluti til úr silfri eða gulli. Svipuð verkfæri og handverk er notað í silfursmíði og gullsmíði og voru gildi oftast þau sömu.
Raunhyggja í alþjóðasamskiptum
Formgerðarraunhyggja
Helstu fræðimenn:
Campanula tanfanii
Campanula tanfanii er tegund af klukkuætt (Campanulaceae), ættuð frá Ítalíu.
Louisa Matthíasdóttir
Æviágrip
Hún fluttist til New York árið 1942 og því fylgdi tímabil þar sem hún lærði undir Hans Hofmann auk annarra listmálara, til að mynda Robert De Niro, Sr. (föður leikarans) og Jane Freilicher. Árið 1944 giftist hún listmálaranum Leland Bell og nutu þau samstarfs sem einkenndist af gagnkvæmum stuðning þar til Bell lést árið 1991. Fyrsta einkasýning Louisu átti sér stað í Jane Street Gallery í New York árið 1948. Vinna hennar á 6. áratugnum einkenndist af expressjónisma en frá 7. áratugnum til loka ævi hennar þróaði hún og bætti áberandi hreina liti, skipulagða samsetningu og mikla framkvæmd sem hún er þekktust fyrir.
Árið 1996 hlaut Louisa menningarverðlaun American-Scandinavian Foundation og árið 1998 varð hún meðlimur í American Academy of Arts and Letters. Hún lést í Delhi, New York árið 2000, þá 83 ára að aldri. Verk hennar eru sýnd í mörgum einkasöfnum, þar á meðal í Hirshhorn Museum and Sculpture Garden í Washington, D.C. og Listasafni Reykjavíkur.
Amharar
Söguágrip
Amharaþjóðin hefur sögulega byggt norðurhluta, miðhluta og vesturhluta Eþíópíu. Flestir Amharar eru bændur og raunar eru Amharar taldir meðal fyrstu landbúnaðarþjóða ríkisins. Talið er að þeir hafi hafið landbúnaðarsögu sína með rækt á korni í heimahéruðum sínum, meðal annars á hvingresi og nígerurtarfræum.
Trúarbrögð
Eþíópíska rétttrúnaðarkirkjan viðheldur nánu sambandi við koptísku rétttrúnaðarkirkjuna í Alexandríu. Páskar og þrettándinn eru mikilvægustu hátíðirnar og einkennast af hátíðarhöldum, helgiathöfnum og danssýningum. Jafnramt er fastað á mörgum helgidögum ársins þar sem aðeins má neyta grænmetis og fisks.
Sankti Pierre og Miquelon
Eyjarnar eru í mynni Fortune-flóa við suðurströnd Nýfundnalands rétt hjá Miklabanka þar sem eru auðug fiskimið. Aðalútflutningsvörur eyjanna eru fiskur, humar og fiskafurðir. Efnahagslífið hefur dregist saman vegna minnkandi fiskistofna og takmarkana á fiskveiðum í lögsögu Kanada frá 1992.
thumb|Landslag á Sankti Pierre og Miquelon
Heiti
Miquelon kann líka að vera dregið af spænska heitinu Miguelón sem er Mikael með stækkunarendingu, „stóri Mikael“. Nafn eyjunnar Langlade, sem tengist Miquelon um eiði, er dregið af franska heitinu  l'île à l'Anglais, „eyja Englendingsins“.
Landfræði
thumb|right|Gervihnattarmynd af Sankti Pierre (neðst til hægri) og Miquelon. Eyjaklasinn er við vesturenda Burin-skaga á Nýfundnalandi og nær yfir átta eyjar, alls 242 km² að stærð. Aðeins tvær þeirra eru byggðar. Eyjarnar eru berar með bröttum klettum við strendurnar og þaktar þunnu lagi af mó. Landfræðilega eru þær hluti af norðausturenda Appalasíufjalla, ásamt Nýfundnalandi.
Stjórnmál
Frá 2003 hefur Sankti Pierre og Miquelon verið handanhafsbyggð með sérstaka stöðu. Eyjaklasinn varð handanhafssvæði árið 1946 og síðan handanhafssýsla 19. júlí 1976. Eyjarnar urðu svo handanhafsbyggð 11. júní 1985. Eyjaklasinn skiptist í tvö sveitarfélög, Saint-Pierre og Miquelon-Langlade. Til 1945 var til þriðja sveitarfélagið, Isle-aux-Marins, en það var sameinað Saint-Pierre. Íbúar landsins eru franskir ríkisborgarar og hafa kosningarétt í Frakklandi. Eyjarnar eiga öldungadeildarþingmann á franska þinginu í París og njóta nokkurs sjálfstæðis við ákvarðanir í skatta- og tollamálum.
Alþjóðagjaldeyrissjóðurinn
Skipulag
Starfsfé sjóðsins er aðallega byggt á framlögum aðildarríkja í hlutfalli við þjóðartekjur, utanríkisviðskiptum og nokkrum öðrum þáttum. Heildarfjármagn, mælt í SDR, fer vaxandi, sem endurspeglar aukið umfang hnattrænar efnahagsstarfsemi. Sjóðurinn býr einnig að gulleign sem metin er á 27 milljarða Bandaríkjadala sem gerir sjóðinn að einum af stærsta gulleiganda heimsins. Sjóðurinn fjármagnar sig ekki með lánum hjá almennum fjármálamarkaði heldur með samningum við aðildarríki, t.d. NAB-samninginn milli 25 landa að andvirði 44 milljarða dala.
Alþjóðagjaldeyrissjóðurinn og Ísland
Ísland var í hópi þeirra 29 ríkja sem tóku þátt í stofnun Alþjóðagjaldeyrissjóðsins 27. desember 1945. Frá stofnun hefur Ísland fimm sinnum tekið lán. Fyrsta lán Íslendinga hjá sjóðnum var tekið árið 1960 á tímum Viðreisnarstjórnarinnar. Annað 1967-68 vegna brests í útflutningstekjum, 1974-76 vegna hækkunar á olíuverði og loks 1982 vegna útflutningsbrests. Afborgunum af þeim lánum var lokið 1987.
Seint um kvöld 19. nóvember 2008 samþykkti stjórn Alþjóðagjaldeyrissjóðsins beiðni sem íslenska ríkið hafði gert um lán upp á 2,1 milljarða Bandaríkjadala (sem voru um „294 milljarðar króna“ á þeim tíma).
Sverðbræður
Eftir ósigur gegn Litáum í orrustunni við Sól 1236 var reglan innlimuð í Þýsku riddararegluna sem sjálfstæð deild.
Edward Smith-Stanley, jarl af Derby
'''Edward George Geoffrey Smith-Stanley, 14. jarlinn af Derby''' (29. mars 1799 – 23. október 1869) var breskur stjórnmálamaður sem var þrisvar forsætisráðherra Bretlands. Hann var formaður breska Íhaldsflokksins lengur en nokkur annar, í um 22 ár. Til ársins 1834 var hann kallaður Edward Stanley og Stanley lávarður frá 1834 til 1851. Hann er einn af fjórum breskum forsætisráðherrum sem hafa gegnt embættinu í þrjú eða fleiri aðskilin skipti. Hann var þó aðeins forsætisráðherra í þrjú ár og 280 daga samtals.
Costco
Costco opnaði verslun á Íslandi þann 23. maí 2017 í Kauptúni í Garðabæ. Búist er við að koma Costco til Íslands muni hafi jákvæð áhrif á íslenska verslun með því að auka samkeppni og búa til neikvæðan þrýsting á verðlag. Sem dæmi má nefna að bensínlítri var 9% lægri í Costco við opnun en hjá ódýrustu íslensku olíufélögunum.
D.R. Shackleton Bailey
Æviágrip
Shakcleton Bailey var sæmdur Kenyon-orðunni af Bresku akademíunni árið 1985. Háskólinn í Dublin sæmdi hann heiðursdoktorsnafnbót (Litt.D.) árið 1984. Hann var meðlimur í American Philological Association, sem veitti honum Goodwin-verðlaunin árið 1978. Hann var einnig meðlimur í American Academy of Arts and Letters.
Ilham Aliyev
Aliyev tók við stöðu forseta 31. október 2003, og þá af föður sínum, Heydar Aliyev, sem hafði verið forseti í 10 ár þar á undan.
Melasól
Lýsing
Hún hefur langa og gilda stólparót og ganga upp af henni einn eða fleiri 5-20 sentímetra langir stönglar sem bera skærgul, hvít og bleik blóm. Hvít og bleik litarafbrigði einnig til og eru alfriðuð. Blómgast í júní og júlí. Blöðin fjaðurskipt, grágræn og mynda stofnhvirfingu. Öll er jurtin stinnhærð. Tegundin er allbreytileg og hefur verið skipt í undir- og deilitegundir.
Mið-Asía
Almennt er að telja Úsbekistan, Túrkmenistan, Tadsíkistan, Kirgistan og Kasakstan til Mið-Asíu. Þetta er sú skilgreining sem notuð var af leiðtogum þessara ríkja skömmu eftir að þau fengu sjálfstæði frá Sovétríkjunum.
Pétur Bürcher
thumbnail Pétur Bürcher, (upphaflega Pierre Bürcher) (20. desember, 1945 var biskup rómversk-kaþólsku kirkjunnar á Íslandi 2007-2015. Pétur er ættaður úr Fiescherdalnum í Oberwallis í Sviss, hann var vígður til prests í Genf 27. mars 1971, skipaður aðstoðarbiskup í Lausanne-Genf og Fribourg 3. febrúar 1994, skipaður stjórnandi biskupsdæmisins í Reykjavík 30. október 2007 af Benedikt XVI og settur í embætti 15. desember 2007.
Alþjóðlegi sakamáladómstóllinn
Dómstólnum er ætlað að vera framlenging við núverandi innlend dómskerfi hjá þjóðum heimsins. Dómstólinn getur aðeins beitt lögsögu sinni þegar ákveðin skilyrði eru uppfyllt, svo sem þegar innlendir dómstólar eru ófúsir eða ófærir um að sækja glæpamenn til saka. Einnig er það skilyrði að annaðhvort þegnríki hins ákærða eða ríkið þar sem ákært brot var framið í sé aðili að Rómarsamþykktinni. Í málum sem tengjast stríðsglæpum er aðildarríkjum heimilt að undanþiggja sig lögsögu dómsins í allt að sjö ár frá aðild ríkisins að samþykktinni. Einnig getur Öryggisráð Sameinuðu þjóðanna vísað málum til dómstólsins og einnig einstök ríki. Dómstólinn var stofnsettur 1. júlí 2002, sama dagsetning og Rómarsamþykktin gekk í gildi. Rómarsamþykktin er samþykkt sem lögð er til grundvallar dómstólnum. Hún er þjóðréttarsamningur sem ríki gerast aðilar að með samþykkt Rómarsáttmálans og verða þar með aðilar að dómstólnum. Á alþjóðaráðstefnu í Róm 1998, samþykktu 120 ríki að koma dómstólnum á legg. Síðustu ellefu samþykktirnar sem nauðsynlegar voru fyrir samþykkt dómstólsins voru fullgiltar 11. apríl 2002. Ísland varð tíunda aðildarríkið til þess að fullgilda samþykktina þann 25. maí árið 2000. Með fullgildingu samþykktarinnar hafa 122 ríki gerst aðilar að Alþjóðasakamáladómstólnum. Alþjóðasakamáladómstóllinn er varanlegt dómsvald, ólíkt til dæmis Alþjóðastríðsglæpadómstólnum sem fékkst við málefni fyrrum Júgóslavíu og Rúanda þar sem er takmörkuð lögsaga er varðar tíma og rúm. Mál sem dómstóllinn getur tekið til meðferðar verða að hafa verið framin eftir stofnun hans 1. júlí 2002.
Alar Karis
Forsetakosningarnar 2021
Kosningarnar leiddu til gagnrýni og krafa um umbætur á kosningakerfinu þar sem engir mótframbjóðendur gegn Karis höfðu verið í framboði. Í sigurræðu sinni eftir kosningarnar vísaði Karis til „ólgu sem umvefði forsetakjörið“ og biðlaði til þingsins að endurskoða hvernig forsetinn væri kjörinn, til dæmis með því að skipa stærra kjörmannaráð, auðvelda útnefningar á frambjóðendum eða jafnvel skipta yfir í beinar kosningar.
Hudsonfljót
Elstu byggðalög evrópskra landnema á svæðinu voru flest við bakka fljótsins.
Guizhou
Ólíkt mörgum öðrum héruðum Kína hefur Guizhou ekki notið verulegs ávinnings af efnahagsumbótum síðari ára. Héraðið er þó ríkt af náttúrulegum, menningarlegum og umhverfislegum auðlindum. Skógrækt, orku- og námuvinnsla er mikilvægur hluti af efnahag héraðsins. En þrátt fyrir það er Guizhou álitið fremur fátækt og efnahagslega vanþróað hérað. Kínversk stjórnvöld hafa horft til Guizhou til að þróa gagnaver.
Bangor (Wales)
Íbúar Bangor voru 18.808 manns árið 2011, en þar af voru 10.500 manns nemendur þar sem háskóli er í borginni. Árið 2001 töluðu 46,6% íbúa sem ekki eru nemendur velsku.
Al Capone
Alphonse Gabriel „Al“ Capone (17. janúar 1899 – 25. janúar 1947) var bandarískur glæpaforingi sem var virkur á bannárunum í Chicago á þriðja áratugnum.
Endalok glæpahöfðingjans
Hópur lögreglumanna undir stjórn Elliot Ness reyndu að gera út af við Al Capone með því að gera upptæka aðaltekjulind hans, áfengissöluna. Umfangsmiklar aðgerðir minnkuðu tekjur hans, en ekki meira en það. Lítið gekk að tengja Capone við alvarlega glæpi og varð að lokum að leita annara ráða. Skattaskýrslur hans voru vafasamar og þar sem tekjur af glæpum voru skattskyldar var hann kærður fyrir skattsvik. Hann var fundinn sekur um tekjuskattsvindl árið 1931 og dæmdur í ellefu ára fangelsi og þurfti að greiða 80.000 dali í skaðabætur. Var í fangelsi í Atlanta frá maí 1932 en var fluttur í öryggisfangelsið á Alcatraz-eyju 1934. Hann hafði smitast af sárasótt á þriðja áratugnum og varð verulega sjúkur í fangelsinu og var að lokum sleppt út 1939 og færður á spítala í Baltimore. Að lokum flutti hann sig í glæsihús í Flórída sem hann hafði keypt á hátindi valdaferils síns og dó þar 48 ára 25. janúar 1947. Þá átti hann að eiginkonuna Mae og son þeirra, Sonny Capone.
Vasabladet
Vasabladet (skammstafað Vbl) er dagblað sem gefið er út á sænsku í Österbotten í Finnlandi. Vasabladet er annað stærsta dagblað Finnlands sem gefið er út á sænsku, á eftir Hufvudstadsbladet. Höfuðstöðvar dagblaðsins eru í Vaasa (sænska: Vasa) en það er líka með skrifstofur í Jakobstad, Karleby, Närpes og Kristinestad.
Cyril Bailey
Bailey fékkt einkum við rómversk trúarbrögð og epikúríska heimspeki, bæði hjá Epikúrosi sjálfum en ekki síður hjá rómverska skáldinu Lucretiusi; auk þess fékkst hann við höfunda á borð við Óvidíus, Virgil og Aristófanes.
Hryðjuverkin í Manchester árið 2017
Grande hélt góðgerðartónleikana One Love Manchester þann 4. júní til styrktar þeirra særðu. Á þeim söfnuðust um 17 milljón pund.
Ísak Harðarson
Ísak Harðarson (11. ágúst 1956 - 12. maí 2023) var íslenskt skáld, þýðandi og höfundur smásagna- og minningabóka. Ísak hlaut Rithöfundaverðlaun Ríkisútvarpsins árið 1994 og tilnefningu til bókmenntaverðlauna Norðurlandaráðs árið 2011 fyrir bók sína ,,Rennur upp um nótt".
Rafsegulgeislun
Rafsegulgeislun verður til þegar frumeindir (atóm) losar frá sér orku. Þegar frumeind tekur í sig orku veldur það því að ein eða fleiri rafeind í frumeindinni hækkar um orkuþrep. Þegar rafeindin dettur aftur niður um orkuþrep myndast rafsegulgeislun. Sú gerð rafsegulgeislunar sem myndast fer eftir frumeind og magni orku, og hún getur verið í formi hita, ljóss, eða annars konar rafsegulgeislunar.
Hraði rafsegulbylgja
Í tómarúmi er raf- og segulsvörunarstuðlarnir: og.
Rauðúlfs þáttur
Draumsýn Ólafs helga
Konungur sofnaði í rekkjunni en í draumi bar fyrir hann sýn sem Rauðúlfur réð fyrir hann morguninn eftir (áður en Ólafur lýsti henni fyrir honum). Konungur hafði séð róðu mikla (kross með mannslíkneski hangandi á). Krossinn var grænn sem gras en mannslíkneskið gert úr ýmsum málmum og fleiri efnum með minnkandi verðgildi eftir því sem neðar dró á líkneskinu. Höfuðið var úr rauðu gulli sem glóði sem lýsigull og bar mikið og gullið hár. Hálsinn var úr kopar og lék skoteldur um hann. Bringa og armar voru úr silfri og skreytt með brautum himintunglanna. Efri hluti kviðarins var úr fægðu járni skreyttu með myndum af dáðum fornmanna á borð við Sigurð Fáfnisbana, Harald hilditönn og Harald hárfagra. Miðhluti kviðarins var gerður úr óhreinu (bleiku) gulli og var skreyttur með trjám, jurtum og dýrum. Neðsti hluti kviðarins var gerður af óskreyttu og óhreinu silfri. Lærin höfðu hörundslit og leggirnir neðan við hnén voru úr tré. Rauðúlfur túlkaði drauminn sem sögu Noregs þar sem hver hluti líkneskisins táknaði tiltekinn konung sem lesandi átti greinilega að geta áttað sig á af lýsingu Rauðúlfs. Ólafur helgi var sjálft gullhöfuðið, en höfuðið táknaði einnig að hyggju Rauðúlfs „himinríkis dýrð“. Röð konunga er rakin af Rauðúlfi til um það bil ársins 1155 þegar ríkinu hafði verið skipt í tvennt (fæturnir tveir). Rauðúlfur tengir Noregskonungana og ríki þeirra við líkneskið með ýmsum snjöllum orðaleikjum og táknmyndum. Hann útskýrir fyrir Ólafi að snúningur hússins fylgi sólargangi. Þættinum lýkur með því að Rauðúlfur er sýknaður af þjófnaðarákærunni og synir hans ganga í lið með Ólafi konungi.
Þjóðvegur 34
Vegurinn niður til Eyrarbakka var malbikaður í áföngum á árunum 1977-1980. Óseyrarbrúin var vígð 1988.
Central Intelligence Agency
right|thumb|200px|Skjaldamerki CIA. right|thumb|200px|Inngangurinn að höfuðstöðvum CIA í Langley í Virginíu. Central Intelligence Agency eða CIA er greiningardeild og leyniþjónusta Bandaríkjanna sem stofnuð var árið 1947. CIA er arftaki Office of Strategic Services (OSS) sem stofnuð var í seinni heimsstyrjöldinni og var ætlað að samhæfa njósnastarfsemi hinna ýmsu stofnana Bandaríkjahers. CIA heyrir þó ekki undir Bandaríkjaher.
Höfuðstöðvar CIA eru í Langley í Virginíu.
Fall (málfræði)
Föll eru fyrirbæri í sumum tungumálum sem notuð eru til þess að breyta eðli fallorða eftir kringumstæðum eða umræðuefni. Misjafnt er eftir tungumálum hvaða orðflokkar teljast til fallorða, en í íslensku teljast til þeirra nafnorð, lýsingarorð, fornöfn, töluorð og greinir. Í íslensku eru föllin fjögur, nefnifall og svo þrjú sem telst til aukafalla: þolfallið, þágufallið og eignarfallið.
Connecticut
Connecticut er fylki á austurströnd Bandaríkjanna. Fylkið liggur að Massachusetts í norðri, Rhode Island í austri, Long Island-sundi í suðri og New York í vestri. Connecticut er 14.357 ferkílómetrar að stærð.
Magnús berfættur
Magnús var launsonur Ólafs kyrra Noregskonungs. Móðir hans var Þóra Jónsdóttir, frilla Ólafs. Ólafur kyrri var friðsemdarmaður sem ríkt hafði í Noregi í 26 ár en Magnús virðist fremur hafa líkst Haraldi harðráða afa sínum. Hann var tvítugur þegar faðir hans dó og var þegar tekinn til konungs í Víkinni en Upplandahöfðinginn Steigar-Þórir, sem hafði fóstrað Hákon, son Magnúsar bróður Ólafs kyrra, lét taka hann til konungs í Upplöndum og fékk hann einnig tekinn til konungs í Þrændalögum með því að lofa Þrændum alls kyns réttarbótum og ívilnunum og hét að aflétta þeirri kvöð að gefa konungi jólagjafir. Því ríktu þeir Magnús og Hákon Þórisfóstri saman eitt ár og var ekki mjög friðvænlegt milli þeirra en þá veiktist og dó Hákon skyndilega og Magnús var einn konungur. Hann elti Þóri uppi og lét hengja hann en refsaði Þrændum grimmilega.
Bombus wurflenii
Bombus wurflenii er tegund af humlum, aðallega í fjallendi Evrópu.
Listi yfir forseta Frakklands
Í september 1792 var Frakkland lýst lýðveldi og konungsveldið afnumið. Í tíð fyrsta lýðveldis Frakklands (1792-1804) var hins vegar ekki stofnað forsetaembætti og það var hins vegar ekki fyrr í tíð annars lýðveldis Frakklands (1848-1852) sem embætti forseta var stofnað í Frakklandi. Fyrsti maðurinn til að gegna því var Louis-Napoléon Bonaparte.
Hoya filiformis
Hoya filiformis er fjölær jurt í vaxblómaættkvísl. Útbreiðslan er á Samóa.
Evelyn Waugh
Ævi
Waugh glataði trú sinni á skólaárunum í Lancing College en öðlaðist hana á ný síðar og gerðist kaþólskur árið 1930. Sú ákvörðun kom fjölskyldu hans og vinum á óvart en hana mun Waugh hafa tekið eftir langa umhugsun. Þá var hann nýskilinn við Gardner og næstu árin lagði hann mikið á sig við að ná fram ógildingu á hjónabandi þeirra hjá kaþólskum kirkjuyfirvöldum. Það fékkst árið 1936 og í framhaldinu giftist hann öðru sinni, Laura Herbert. Trúin varð veigamikill þáttur af lífi Waughs á síðari árum og setti sterkan svip á mörg verka hans en þó einkum á Endurfundi á Brideshead og Helena (1950). Þá ritaði hann einnig ævisögur kaþólsku prestanna Ronald Knox og Edmund Campion. Hann var harður andstæðingur breytinga á messuformi kirkjunnar í kjölfar annars Vatíkanþingsins á sjöunda áratugnum.
Eldri bróðir hans, Alec, var einnig rithöfundur.
Verk Evelyns Waughs á íslensku
Handfylli moldar. Reykjavík: Ugla, 2021.
Rönungar
Rönungar (fræðiheiti: Astrapotherium) eru ættkvísl spendýra.
Romelu Lukaku
2014-2017
Lukaku varð fastamaður í Everton tímabilið 2014-2015. Í nóvember skoraði hann tvisvar gegn Aston Villa og var fimmti leikmaður úrvalsdeildarinnar undir 23 ára aldri til að skora meira en 50 mörk. Í desember varð hann fyrsti leikmaður Everton til að skora mark í 6 leikjum í röð í úrvalsdeildinni og sá fyrsti síðan 1954 hjá félaginu til að skora í 8 leikjum í röð.
Manchester United
Lukaku gekk til liðs við Manchester United í júlí 2017 og skrifaði undir 5 ára samning fyrir a.m.k. 75 milljón punda. Það var degi eftir að Wayne Rooney yfirgaf félagið og fór til Everton. Lukaku skoraði í fyrsta leik sínum, æfingaleik gegn Real Madrid, í 2-1 tapi. Í fyrsta úrvalsdeildarleik sínum tímabilið 2017-2018 skoraði hann tvö mörk gegn West Ham. Lukaku skoraði meira en 20 mörk á tímabilinu fjórða tímabilið í röð. Hann náði einnig þeim áfanga að skora 100 mörk í ensku úrvalsdeildinni í byrjun árs 2018. Sumarið 2019 var ákveðið að selja Lukaku til Internazionale.
Hreppsnefnd Rípurhrepps
Hreppsnefnd Rípurhrepps var lýðræðislegur vettvangur kjörinna fulltrúa íbúa Rípurhreppi. Hreppsnefnd bar ábyrgð því að framfylgja þeim málefnum sem ríkið fól sveitarstjórnum.
Wendell Clausen
Wendell Vernon Clausen (2. apríl 1923 í Oregon í Bandaríkjunum – 12. október 2006) var bandarískur fornfræðingur og textafræðingur og prófessor í latínu og latneskum bókmenntum á Harvard-háskóla.
Preacher
Preacher-myndasögurnar eru blanda af vestra-, hryllings-, glæpa- og „fucked-up-strange“-söguþræði.
Rauðþörungar
Fáir þeirra vaxa ofarlega í fjörum, en þegar neðar dregur ber meira á þeim. Þeir eru algengir á grunnsævi og ná lengst niður í djúpin af stórþörungunum. Rauðþörungar hafa löngum verið eftirsótt fæða um allan heim og þekkja Íslendingar þar af best sölin (Palmaria palmata), sem hafa á seinni tímum verið eini þörungurinn sem hafður er til matar hér á landi.
Alþjóðakjarnorkumálastofnunin
thumb|right|Fáni Alþjóðakjarnorkumálastofnunarinnar Alþjóðakjarnorkumálastofnunin (skammstafað IAEA úr enska orðinu International Atomic Energy Agency) er alþjóðastofnun innan Sameinuðu þjóðanna sem var stofnuð 29. júlí 1957 til að stuðla að friðsamlegri notkun kjarnorku og koma í veg fyrir notkun hennar í hernaðarlegum tilgangi. Höfuðstöðvar stofnunarinnar eru í Vínarborg í Austurríki.
Gallblaðra
Algengur sjúkdómur tengdur gallblöðrunni eru gallsteinar sem eru litlar saltagnir sem myndast í gallblöðrunni og sanka að sér kólestróli þangað til gallblaðran fer að bólgna út og veldur sársauka.